《示仆人邹坤 其二》
明代·陈斌

无田失恒业，使尔食佣贱。不伤寒馁偏，但令肌骨鍊。

富室多肥寒，有时腹无苋。食客满朱门，转眄堂无燕。

怠事及天殃，报施随左券。高宦非吾心，荣华息尔愿。

依人事事难，岂若归耕便。吾家东舍村，田园荒已遍。

约尔扶犁锄，竭力供租佃。

作者简介：明广东顺德人，字德璋。成化五年进士。选庶吉士，授御史，与同官劾汪直。巡按云南，以劾镇守太监钱能，被逮戍居庸。后放还田里。